જીએમડીસી ગ્રાઉન્ડ પર વિશ્વ યોગની ઉજવણી કરવામાં આવી રહી છે, ત્યારે બાબા રામદેવની સાથે ભાજપના રાષ્ટ્રીય અધ્યક્ષ અમિત શાહ, ગુજરાતના મુખ્યમંત્રી વિજય રૂપાણી તથા કથાકાર રમેશ ઓઝા સહિતની હસ્તીઓ યોગ કરતી જોવા મળી હતી. બાબા રામદેવે જણાવ્યા અનુસાર, અમદાવાદમાં વિવિધ ૨૪ વિશ્વ રેકોર્ડ બન્યા છે. ઉલ્લેખનીય છે કે, અમિત શાહે યોગ દ્વારા પોતાનું ખાસું વજન ઘટાડ્યું છે અને તેઓ નિયમિત રીતે યોગને અનુસરે છે. અમિત શાહનું વજન તો ઘટ્યું છે પરંતુ તેમનું રાજકીય કદ વધતાં વિરોધીઓની ઊંઘ ઉડી ગઇ છે તેમ બાબા રામદેવે કહ્યું હતું. રેકોર્ડ અંગે હજુ ગણતરી ચાલું છે. તે અંગે પછી જાણકારી આપવામાં આવશે.